শেয়ারবাজার রিপোর্ট: আবারো পুঁজিবাজারে টানা দরপতন শুরু হয়েছে। গেল ৫ কার্যদিবসে একবারও সূচকের মুখ ঊর্ধ্বদিকে যায়নি। এ নিয়ে ফের হতাশ হয়ে পড়েছেন বিনিয়োগকারীরা। গত ৪ কার্যদিবসের মতো আজ সপ্তাহের তৃতীয় কার্যদিবসে দেশের প্রধান শেয়ারবাজার ঢাকা স্টক এক্সচেঞ্জে (ডিএসই) সূচকের নিম্নমুখী প্রবণতায় লেনদেন শেষ হয়েছে। এদিন লেনদেনের শুরুতে উত্থান থাকলেও ২৫ মিনিট পর সেল প্রেসারে টানা নামতে থাকে সূচক। এরই ধারাবাহিকতায় টানা চার কার্যদিবস পতনে বিরাজ করছে বাজার। মঙ্গলবার সূচকের পাশাপাশি কমেছে বেশিরভাগ কোম্পানির শেয়ার দর। আর টাকার অংকে লেনদেন আগের দিনের তুলনায় কিছুটা কমেছে। আজ দিন শেষে ডিএসইতে লেনদেন হয়েছে ৪৭২ কোটি টাকা।